
VIETINĖS RINKLIAVOS UŽ GYVŪNŲ REGISTRAVIMĄ KRETINGOS RAJONE NUOSTATAI

I. BENDROSIOS NUOSTATOS
 
1.	Vietinės rinkliavos už gyvūnų registravimą Kretingos rajone nuostatai (toliau – Nuostatai) galioja visoje Kretingos rajono savivaldybės (toliau – Savivaldybė) teritorijoje.
[bookmark: pn_8]2.	Vietinę rinkliavą už gyvūnų registravimą Kretingos rajone (toliau – rinkliava) sudaro vienkartinė įmoka už šuns, katės (toliau – gyvūnas) registravimą.
3.	Gyvūnų laikytojai – fiziniai ir juridiniai asmenys (toliau – asmenys) – privalo mokėti už gyvūnų registravimą vietinę rinkliavą. 
4. Pagrindinės vartojamos sąvokos suprantamos taip, kaip jos apibrėžtos Lietuvos Respublikos teisės aktuose.
II. RINKLIAVOS DYDŽIAI

5.	Vienkartinė rinkliava už gyvūno registravimą – 10 (dešimt) Lt.
6. Savivaldybės Taryba atskiru sprendimu rinkliavos dydį kartą per metus gali indeksuoti, taikydama metinį vartojimo kainų indeksą, jeigu jis didesnis kaip 1,1.

III. ATLEIDIMAS NUO RINKLIAVOS IR LENGVATOS RINKLIAVŲ MOKĖTOJAMS

7.	Nuo vienkartinės rinkliavos už gyvūno registravimą atleidžiami asmenys:
7.1.	kuriems nustatytas neįgalumas;
7.2. sulaukę senatvės pensijos;
7.3. dėl regėjimo sutrikimo laikantys šunis – vedlius;
7.2.	turintys policijos, krašto ar priešgaisrinės apsaugos, žmonių gelbėjimo tarnybų pažymėjimus apie šunų reikalingumą veiklai.
IV. RINKLIAVOS MOKĖJIMAS IR GRĄŽINIMAS

8.	Už gyvūnų registraciją, registracijos  mokesčio rinkimo organizavimą atsakingi seniūnai (toliau – registratorius). Registratorius registruoja savivaldybės teritorijoje laikomus gyvūnus ir Savivaldybės administracijai teikia ataskaitas už rinkliavos rinkimo, administravimo, priminimų, įspėjimų gyvūnų savininkams siuntimo, skolų išieškojimo ir kitas su gyvūnų registravimu susijusias paslaugas.
9.	Vienkartinę įmoką už gyvūno registravimą savininkas sumoka iki gyvūno registravimo.
10.	Registratorius iki kiekvienų metų sausio 15 dienos pateikia Savivaldybės administracijai informaciją apie praėjusiais metais užregistruotus gyvūnus, surinktą rinkliavą ir kitą informaciją, susijusią su gyvūnų registravimu ir rinkliavos rinkimu.


11.	Rinkliava, sumokėta pažeidžiant Nuostatų reikalavimus, grąžinama Lietuvos Respublikos įstatymų ir kitų teisės aktų nustatyta tvarka.
12.	Nuostatų reikalavimus pažeidę asmenys atsako Lietuvos Respublikos įstatymų ir kitų teisės aktų nustatyta tvarka.

V. SURINKTŲ LĖŠŲ PANAUDOJIMAS
13.	Rinkliava įskaitoma į savivaldybės biudžetą, o gautos lėšos naudojamos patvirtintoms programoms finansuoti.
14.	Į savivaldybės biudžetą surinktų rinkliavos lėšų naudojimą nustato savivaldybės biudžeto sudarymą ir vykdymą reglamentuojantys Lietuvos Respublikos įstatymai ir kiti teisės aktai.
15.	Rinkliavų rinkimą ir administravimą kontroliuoja Klaipėdos apskrities mokesčių inspekcija, Lietuvos Respublikos valstybės kontrolė ir Savivaldybės kontrolieriaus tarnyba.

